CELEX: 31972R2760
Language: fi
Date: 1972-12-19 00:00:00
Title: Neuvoston asetus (ETY) N:o 2760/72, annettu 19 päivänä joulukuuta 1972, Euroopan talousyhteisön ja Turkin väliseen assosiointisopimukseen liitettyjen, 23 päivänä marraskuuta 1970 allekirjoitettujen lisä- ja rahoituspöytäkirjojen tekemisestä sekä toimenpiteistä niiden voimaan saattamiseksi

29.12.1972   
            
            
               FI
            
            
               Euroopan unionin virallinen lehti
            
            
               L 293/3
            
         NEUVOSTON ASETUS (ETY) N :o 2760/72,
   annettu 19 päivänä joulukuuta 1972,
   Euroopan talousyhteisön ja Turkin väliseen assosiointisopimukseen liitettyjen, 23 päivänä marraskuuta 1970 allekirjoitettujen lisä- ja rahoituspöytäkirjojen tekemisestä sekä toimenpiteistä niiden voimaan saattamiseksi
   EUROOPAN YHTEISÖJEN NEUVOSTO, joka
   ottaa huomioon Euroopan talousyhteisön perustamissopimuksen ja erityisesti sen 238 artiklan,
   ottaa huomioon Euroopan talousyhteisön ja Turkin välisen assosiointisopimuksen,
   ottaa huomioon edustajakokouksen lausunnon,
   sekä katsoo, että
   lisäpöytäkirja, jolla vahvistetaan Euroopan talousyhteisön ja Turkin välisen assosiointisopimuksen 4 artiklassa tarkoitetun siirtymävaiheen toteuttamisen edellytykset, yksityiskohtaiset säännöt ja aikataulut, sekä rahoituspöytäkirja ja päätösasiakirja on allekirjoitettu Brysselissä 23 päivänä marraskuuta 1970,
   ON ANTANUT TÄMÄN ASETUKSEN :
   1 artikla
   Tehdään, hyväksytään ja vahvistetaan yhteisön puolesta lisäpöytäkirja, jolla vahvistetaan Euroopan talousyhteisön ja Turkin välisen assosiointisopimuksen 4 artiklassa tarkoitetun siirtymävaiheen toteuttamisen edellytykset, yksityiskohtaiset säännöt ja aikataulut ja sen liitteet, rahoituspöytäkirja sekä päätösasiakirjaan liitetyt julistukset.
   Molempien pöytäkirjojen ja päätösasiakirjan tekstit ovat tämän asetuksen liitteinä.
   Kummankin pöytäkirjan määräykset tulevat voimaan 63 artiklan 2 kohdan ja vastaavasti 12 artiklan 2 kohdan mukaisesti mainittujen artiklojen 1 kohdassa tarkoitettujen ratifiointikirjojen ja tiedoksiantoasiakirjojen vaihtamista seuraavan kuukauden ensimmäisenä päivänä.
   2 artikla
   Yhteisön osalta Euroopan yhteisöjen neuvoston puheenjohtaja toimittaa pöytäkirjojen 63 ja 12 artiklan mukaisen tiedoksi antamisen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
   
   Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa.
   
      Tehty Brysselissä 19 päivänä joulukuuta 1972.
      
         
            Neuvoston puolesta
         
         
            Puheenjohtaja
         
         T. WESTERTERP